钦定古今图书集成/明伦汇编/氏族典/第264卷 > 王宗鼎
## 钦定古今图书集成/明伦汇编/氏族典/第264卷 > 王宗鼎

按《十国春秋》：前蜀王宗鼎，高祖第七子也。武成中，封
彭王。后主继立，诸王皆为军使。宗鼎谓昆弟曰：“亲王
典兵，祸乱之本。今主少臣强，谗间将兴，缮甲训兵，非
吾辈所宜为也。”因固辞军使，经营书舍，植松竹自娱
而已。乾德六年，徙封鲁王。后与宗辂、宗纪、宗智、宗泽、
宗平、宗特俱死于秦川驿。